Erfaringer med forebyggelse af stress - Arbejdsmiljoweb.dk
Forside » Trivsel » Stress » Værktøjer » Erfaringer med forebyggelseErfaringer med forebyggelse af stressPå Psykiatrien i Region Nordjylland, har ledere og medarbejdere gode erfaringer med BAR SoSus stressværktøjer. Det har øget trivslen, nedbragt antallet af sygemeldinger og givet et god kollegial omgangstone blandt medarbejderne.
Langtidssygemeldinger på grund af arbejdspres og en kollegial omgangstone der kunne forbedres. Det var nogle af de ting, der gjorde at det nødvendigt at forebygge stress. Det fortæller ledende ergoterapeut Rikke Petersen fra Psykiatrien i Region Nordjylland (Aalborg Psykiatriske Sygehus, afdeling syd). Leder, arbejdsmiljø- og tillidsrepræsentanten gik derfor i gang med at planlægge en temadag, som skulle sætte fokus på stress og trivsel. På dagen fik kollegerne blandt andet lavet en fælles prioritering af opgaverne i "Kan-" og "Skal-opgaver" ved hjælp af værktøjet 'Prioritering'. Temadagen er sidenhen blevet fulgt op på personalemøder mv. Forebyg stress på ti minutter
"Når man skal forebygge stress, er det vigtigt, at man har en kultur, der er præget af tillid og åbenhed. Det gør det lettere at tale om de ting, der kan være svære at tale om, og som den enkelte oplever som stressende," siger Rikke Petersen. Stressfolder fastholder indsats
Den største udfordring ved at bruge værktøjerne er, at fastholde indsatsen i en travl dagligdag. Derfor er det stressforebyggende arbejde nu en del af årsplanen på Aalborg Psykiatriske Sygehus. "De beslutninger vi har taget og det, vi drøfter på vores møder, skriver vi ned i en "stressfolder". Den slår vi løbende op og taler om hvordan det lige er gået med de ting vi har talt om," slutter Rikke Petersen.